REGOLAMENT TAL-KUMMISSJONI (KE) Nru 43/2008
tat-18 ta’ Jannar 2008
li jistipula l-koeffiċjent ta’ l-allokazzjoni applikabbli għall-applikazzjonijiet għal liċenzji ta’ l-importazzjoni mressqa tal-15 ta’ Jannar 2008 fil-kuntest tal-kwota tariffarja Komunitarja stabbilita bir-Regolament (KE) Nru 2402/96 fir-rigward għal-lamtu tal-manjoka
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1784/2003 tad-29 ta’ Settembru 2003 dwar l-organizzazzjoni komuni tas-suq fiċ-ċereali (1),
Wara li kkunsidrat ir-Regolament tal-Kummissjoni (KE) Nru 1301/2006 tal-31 ta’ Awissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni ta’ prodotti agrikoli rregolati minn sistema ta’ liċenzji ta’ l-importazzjoni (2), u partikolarment l-Artikolu 7(2) tiegħu,
Billi:
(1)
Ir-Regolament tal-Kummissjoni (KE) Nru 2402/96 (3) stabbilixxa kwota tariffarja annwali għall-importazzjoni ta’ 10 000 tunnellata karboidrat manjoku u kwota ta' tariffa annwali addizzjoniali u awtonoma ta' 500 tunnellata ta'd karboidrat manjoku (numru tas-serje 09.4064).
(2)
Min-notifika konformi ma’ l-Artikolu 10 tar-Regolament (KE) Nru 2402/96, jirriżulta li l-applikazzjonijiet imressqa tal-15 ta’ Jannar 2008 fis-13:00, ħin ta’ Brussell, skond l-Artikolu 4(1) tar-Regolament imsemmi, huma ogħla mill-kwantitajiet disponibbli. Jeħtieġ għalhekk li jiġi determinat sa liema limitu jistgħu jinħarġu l-liċenzji għall-importazzjoni, filwaqt li jiġi stabbilit il-koeffiċjent ta’ l-allokazzjoni li għandu jiġi applikat għall-kwantitajiet mitluba.
(3)
Jeħtieġ ukoll li ma jinħarġux liċenzji ta’ l-importazzjoni skond ir-Regolament (KE) Nru 2402/96 għall-perjodu kurrenti tal-kwota,
ADOTTAT DAN IR-REGOLAMENT:
Artikolu 1
1. Kull applikazzjoni għal liċenzja ta’ l-importazzjoni ta’ karboidrat manjoku fl-ambitu tal-kwota msemmija fir-Regolament (KE) Nru 2402/96, imressqa tal-15 ta’ Jannar 2008 fis-13:00, ħin ta’ Brussell, tagħti lok għall-ħruġ ta’ liċenzja għall-kwantitajiet mitluba assenjati skond il-koeffiċjent ta’ l-allokazzjoni ta’ 5,133291 %.
2. Il-ħruġ ta’ liċenzji għal kwantitajiet mitluba mill-15 ta’ Jannar 2008 fis-13:00, ħin ta’ Brussell, huwa sospiż għall-perjodu kurrenti tal-kwota.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 18 ta’ Jannar 2008.